റെക്കോര്ഡ് ബുക്കില് ഒറ്റയാനാവാന് കിംഗ് കോലി ഐപിഎല്ലില് ഇന്ന് ഒരേയൊരു ശ്രദ്ധാകേന്ദ്രം അബുദാബി: ഐപിഎല്ലില് കൊല്ക്കത്ത നൈറ്റ് റൈഡേഴ്സിനെതിരെ റോയല് ചലഞ്ചേഴ്സ് ബാംഗ്ലൂര് ഇറങ്ങുമ്ബോള് ശ്രദ്ധാകേന്ദ്രം വിരാട് കോലി. ഇന്ന് ക്രീസിലെത്തുമ്ബോള് വിരാട് കോലിയെ കാത്തിരിക്കുന്നത് ഐപിഎല്ലിലെ അപൂര്വ റെക്കോര്ഡാണ്. ടി20 ക്രിക്കറ്റിലെ മറ്റൊരു നേട്ടവും കിംഗ് കോലിയെ കാത്തിരിപ്പുണ്ട്. റോയല് ചലഞ്ചേഴ്സ് ബാംഗ്ലൂരിന്റെ നെടുന്തൂണാണ് വിരാട് കോലി. ഐപിഎല്ലില് ബാംഗ്ലൂരിന് വേണ്ടി മാത്രം കളിച്ച താരം. കൊല്ക്കത്തയ്ക്കെതിരെ ഇറങ്ങുമ്ബോള് ഐപിഎല്ലില് 200 മത്സരം പൂര്ത്തിയാക്കുന്ന അഞ്ചാമത്തെ താരമാവും ആര്സിബി നായകന്. എം എസ് ധോണി, ദിനേശ് കാര്ത്തിക്, രോഹിത് ശര്മ്മ, സുരേഷ് റെയ്ന എന്നിവരാണ് കോലിക്ക് മുന്പ് ഐപിഎല്ലില് 200 മത്സരം കളിച്ചവര്. എന്നാല് ഒറ്റ ടീമിന് വേണ്ടി 200 മത്സരങ്ങള് കളിക്കുന്ന ആദ്യ താരമെന്ന അപൂര്വ നേട്ടം ആരാധകരുടെ സ്വന്തം കോലിയുടെ പേരിലാകും. പതിനാലാം സീസണിലെ ആദ്യ ഏഴ് കളിയില് 198 റണ്സ് നേടിയ കോലി ഐപിഎല് കരിയറിലാകെ 199 കളിയില് 6076 റണ്സെടുത്തിട്ടുണ്ട്. അഞ്ച് സെഞ്ചുറിയും 40 അര്ധസെഞ്ചുറിയും ബാംഗ്ലൂര് നായകന്റെ പേരിനൊപ്പമായിക്കഴിഞ്ഞു. ഐപിഎല്ലിലെ ഏറ്റവും മൂല്യമേറിയ താരങ്ങളില് ഒരാളായ വിരാട് കോലിക്ക് ട്വന്റി20യില് 10000 റണ്സ് ക്ലബിലെത്താന് 71 റണ്സ് കൂടി മതി. ട്വന്റി റണ്സ് വേട്ടയില് ക്രിസ് ഗെയ്ല്, കെയ്റോണ് പൊള്ളാര്ഡ്, ഷുഐബ് മാലിക്ക്, ഡേവിഡ് വാര്ണര് എന്നിവര്ക്ക് പുറകിലാണിപ്പോള് കോലിയുടെ സ്ഥാനം. ഇന്നുതന്നെ ഈ നാഴികക്കല്ല് പിന്നിട്ടാല് ഒരു മത്സരത്തില് ഇരട്ട നേട്ടങ്ങള് കോലിക്ക് സ്വന്തമാക്കാം. ഐപിഎല് 2021: രണ്ടാംഘട്ടത്തിലും കുതിക്കാന് ആര്സിബി എതിരാളികള് കൊല്ക്കത്ത കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona